נמרוד דוד פפר

קריירה

פפר משמש כעוזר מנצח במטרופוליטן אופרה בניו-יורק. הוא ניצח לראשונה על ‏תזמורת המטרופוליטן אופרה ‏בשנת ‏2014, ‏כאשר חלק עם המנצח ג'יימס לוין את הפודיום בקונצרט הגאלה ‏של תוכנית ‏לינדמן לקידום אמנים צעירים. ‏‏במטרופוליטן אופרה פפר שימש בעבר כעוזר מנהל המקהלה, וכן כעוזר מנצח וכמנצח מחליף בהפקות של החטיפה מן ההרמון, וילהלם טל, האיטלקיה באלג'יר , אאידה, אידומניאו, יבגני אונייגין, ההולנדי המעופף, אותלו, טנהויזר, נשף המסכות, סיפורי הופמן, נישואי פיגרו, חליל הקסם, דון ג'ובאני, אדריאנה לקוברר  ולה בוהם‏. 
‏בשנת ‏2016 פפר היה שותף לייסוד חברת האופרה הלירית של גואטמלה, ‏בה מונה לתפקיד מנהל מוזיקלי לאחר שניצח על הפקת הבכורה של החברה - ריגולטו מאת ג'וזפה ורדי. בשנת 2017 הוא ניצח שם על שיקוי האהבה מאת דוניצטי, ובשנת 2018 על לה בוהם מאת פוצ'יני.
ביוני 2018 פפר ניצח לראשונה בבית האופרה של ולנסיה, על הפקה חצי-מבוימת של חסדו של טיטוס מאת מוצרט בהיכל האמנויות ע״ש המלכה סופיה. בפברואר 2018 הוא ניצח לראשונה על האופרה הישראלית, בהפקה חדשה של דון ג'ובאני של הבמאי קספר הולטן . בעונת 2018-19 פפר חוזר לישראל לנצח על סימון בוקנגרה מאת ורדי באופרה הישראלית, ולשתף פעולה כמנצח ופסנתרן עם סימפונט רעננה, התזמורת הסימפונית ירושלים, והקאמרטה הישראלית ירושלים.
פפר הוא זוכה הפרס השלישי בתחרות הבינלאומית למנצחים ע״ש שולטי 2017 בהונגריה. בעקבות הצלחתו בתחרות הוא הוזמן לנצח על תזמורות רבות בהונגריה, בהן התזמורת הפילהרמונית הלאומית ההונגרית ותזמורת האופרה הלאומית ההונגרית.
לאחרונה פפר ניצח על תזמורת תיאטרון מרינסקי בקונצרט הגאלה של פסטיבל האולימפוס המוזיקלי בסנקט פטרבורג, וכן על הפקת הבכורה של חברת האופרה הלירית של גואטמלה בתיאטרון הלאומי של המדינה, על תזמורת בית הספר ג'וליארד באולם אליס טולי בניו יורק, ועל התזמורת הסימפונית של הסטייט קאפלה בסקנט פטרבורג.
כפסנתרן, פפר מופיע באופן קבוע כסולן עם תזמורות וברסיטלים, וכן כנגן מוזיקה קאמרית. הופעותיו לאחרונה כוללות רסיטל סולו ששודר בשידור חי מהקרמלין הרוסי בשנת 2007; הופעות בהן ניגן מוזיקה מאת פרדריק שופן על במת המטרופוליטן אופרה בהפקה של "הגברת עם הקמליות" עם חברת הבלט האמריקאית בשנת 2010; רסיטל בכורה באולם קרנגי הול בניו יורק בשנת 2008; וכן הופעת הבכורה עם התזמורת הפילהרמונית הישראלית בשנת 2008, בה ניגן את ביצוע הבכורה של הקונצ'רטו לפסנתר השני של אהרון חרל"פ, לאחריו המלחין הקדיש לו את יצירתו "ריקודים סימפוניים לפסנתר ותזמורת" משנת 2015.
פפר הופיע בעונת 2015/16 עם ההרכב הקאמרי של המטרופוליטן אופרה בניצוחו של ג'יימס לוין בקרנגי הול, וניגן את הקונצ'רטו הרביעי של בטהובן, בפסנתר בן התקופה, עם תזמורת קלאריון בניצוחו של סטיבן פוקס בניו יורק.
הוא גם הופיע לאחרונה כסולן במרכז לינקולן בניויורק, באולם הפילהרמונית של ורשה ובפארק לז'יינקי, באקדמיה על שם פרנץ ליסט בבודפשט, באולם הקונצרטים של שאנגחאי, וכן באולמות קונצרטים נוספים בישראל, ברוסיה, בפולין, באוסטריה, במלטה, בירדן, בסין, בהונג קונג ובארצות הברית.
בשנת 2009 פפר הציג קונצרט לשלום בקרנגי הול עם הפסנתרן בשארה הרוני, שכל הכנסותיו היו קודש לבית האמנויות בעמק יזרעאל, בית ספר למוזיקה בו יהודים וערבים לומדים יחד, ושהיה בקשיים כלכליים. הקונצרט עזר לגייס כספים ותשומת לב מהתקשורת הבינלאומית לבית-הספר, ו״פרס הפרויקטים לשלום על שם דייוויס״ הוענק לפפר על יוזמה זו.
פפר השלים את לימודיו לתאר אמן בניצוח תזמורות בג'וליארד כתלמידו של אלן גילברט, שהיה אז המנהל האמנותי של הפילהרמונית של ניו יורק, בסיוע מלגה ע״ש המנצח ברונו ולטר. עם סיום לימודיו בג'וליארד הוענקו לו פרס צ'ארלס שיף לניצוח, ופרס נורמן בנזקוון לקידום קריירה מוזיקלית. ברשותו תואר אמן ותעודות לימודים מקצועיים בפסנתר ובניצוח תזמורות מהקולג' מאנס בניו יורק. פפר היה חבר בתוכנית לינדמן לקידום אמנים צעירים במטרופוליטן אופרה בשנים 2012–2014. מוריו היו פנינה זלצמן, ודים מונסטירסקי, גדעון חצור, ויקטור רוזנבאום, דייוויד הייז, קרל שכטר, אלן גילברט, ריצ'רד גוד וג'יימס לוין.